Усё прыкрае, брыдкае, ганебнае абясцэньвае ўнутраную сутнасць чалавека, ператварае яго ў пярэваратня, нейкага мутанта, якім і зрабіўся Раман Юшкоўскі, герой аповесці "Падзенне". Спакуса лёгкага жыцця стала прычынай таго, што ў ім "сумленне заснула". Раман бярэ хабар, адступаецца ад маральных прынцыпаў, даводзіць да самагубства жонку. Урэшце, ён праз сваю каханку Вераніку захварэў на СНІД. Нельга не пагадзіцца з несуцяшальным дыягназам пісьменніка: маральнае падзенне вядзе і да фізічнага выраджэння.